NaiveNeuron/SloPal huggingface dataset:
Jarjabek, Dušan, poslanec NR SR (2019-09-13):
Pán Matovič, ja by som sa chcel veľmi úprimne, aby som vás nerozčúlil, veľmi úprimne spýtať pomaly, tak, aby ste tomu rozumeli, povráva sa po tomto parlamente, že beriete nejaké utišujúce lieky. Naozaj, nechcem vás rozčúliť, lebo je to skutočne vo vašom prípade aj trošku nebezpečné. Pán Matovič, beriete nejaké utišujúce lieky na vaše neštandardné chovanie, podľa môjho názoru, alebo je to pravda, alebo nie je to pravda? Lebo to chovanie je naozaj také, že, ale hovorím, veľmi opatrne to hovorím, aby som vás nerozčúlil, preto, lebo naozaj pozerať sa na vás, ja neviem, my už sme chceli volať pani ministerku zdravotníctva, aby bola taká láskavá a prišla sem, a teda niečo v tomto zmysle poradila aspoň, alebo teda keby ste mi odpovedali, áno, beriem, áno, neberiem, všetko zoberiem na vedomie. Všetko. A potom druhé by som sa vás chcel spýtať, povedali ste, že pán Marček si vypýta za každé hlasovanie prachy, doslova a do písmena. Mohli by ste to, prosím vás pekne, zopakovať? Ďakujem.
Laurenčík, Milan, podpredseda NR SR (2022-05-24):
Pán poslanec Mizík.
V. Palko, poslanec: (2001-10-03):
Tento zákon stanovuje v § 64 ods. 1, že „dĺžka základného času služby v týždni sa stanovuje na 40 hodín“. Tento zákon ďalej stanovuje, že policajti slúžia buď s rovnomerným rozvrhnutím základného času služby v týždni, to znamená od pondelka do piatka 8 hodín denne, alebo s nerovnomerným rozvrhnutím základného času služby v týždni, teda na zmeny. Kým druhým pripadajú služby niekedy i na soboty, nedele a štátne sviatky. Policajtom s nerovnomerným rozvrhnutím sa internými predpismi ministerstva vnútra stanovuje tzv. koeficient, koľko hodín v priemere denne musia odslúžiť. Tento koeficient sa počíta spôsobom, ktorý je zdanlivo logický. Ak dĺžka základného času služby v týždni je podľa zákona 40 hodín a týždeň má 7 dní, tak koeficient sa stanovuje ako podiel 40 delené 7, čiže 5,7. Teda policajt s nerovnomerným rozvrhnutím služby musí denne odslúžiť v priemere 5,7 hodín denne, a to každý deň v roku. Táto metodika, ktorou sa koeficient stanovuje, je chybná, a to v tom zmysle, že diskriminuje všetkých policajtov s nerovnomerným rozvrhnutím času služby. Existujú totiž štátne sviatky a iné dni pracovného pokoja. Ak takéto dni nepripadnú na sobotu alebo nedeľu, tak policajt s rovnomerným rozvrhnutím v takýto deň neslúži, ale policajtovi s nerovnomerným rozvrhnutím času služby vyplýva povinnosť odslúžiť za takýto deň v priemere 8 hodín. Výsledkom je taký stav, že policajt s nerovnomerným rozvrhnutím času služby musí ročne odslúžiť niekedy i o 100 hodín viac ako policajt s rovnomerným rozvrhnutím času služby. Rozdiel v danom roku závisí od počtu štátnych sviatkov a dní pracovného pokoja nepripadajúcich na sobotu alebo nedeľu. Táto nespravodlivosť vzbudzuje u policajtov dlhodobú nespokojnosť. Novelou navrhujem, aby bol priamo v zákone stanovený koeficient určujúci povinný počet hodín, ktorý musí v priemere denne odslúžiť policajt s nerovnomerným rozvrhnutím času služby. Koeficient sa stanovuje ako súčin 8 hodín krát počet všetkých pracovných dní v roku delené počtom všetkých dní v roku. Takáto metodika výpočtu koeficientu zaručuje, aby policajti či už s rovnomerným, alebo nerovnomerným rozvrhnutím času služby v týždni budú povinní odslúžiť ročne rovnaký počet hodín, čím sa nastolí spravodlivosť. Vyčíslenie dosahu na štátny rozpočet závisí od spôsobu, akým sa vykryjú hodiny, ktoré ostanú nepokryté a ktoré treba odslúžiť. A v danom roku závisí i od počtu štátnych sviatkov a dní pracovného pokoja, ktoré nepripadajú na soboty a nedele. V prípade, že sa nepokryté hodiny vykryjú formou služby nad základný čas služby, náklady možno odhadnúť zhruba na 50 mil. Sk. Návrh nemá dosah na rozpočet obcí. Už len pripomínam, ak by bola dnes ctená Národná rada schválila náš návrh zákona o „štíhlej vláde“, tak ušetrila by pol miliardy korún ročne. Novela, ktorú teraz predkladám, má náklady asi jednu desatinu z tejto sumy. Prosím vás, panie poslankyne, páni poslanci, aby ste podporili túto novelu do druhého čítania. Ďakujem.
Figeľ, Ján, podpredseda NR SR (2013-10-16):
Ďakujem pekne. Otváram rozpravu o tomto bode programu. Písomne som nedostal žiadnu prihlášku do rozpravy, pýtam sa na ústnu možnosť prihlásiť sa do rozpravy. Do rozpravy sa nehlási nikto. Vyhlasujem rozpravu týmto za skončenú. Nechcete sa vyjadriť, pán minister? (Reakcia navrhovateľa.) Ďakujem pekne. Pán kolega Bagačka, takisto ďakujem za odvedenú prácu. Prerušujem rokovanie o tomto bode programu. (Reakcia z pléna.) Ja myslím, že je to slušné a na mojich hodinkách je trochu viac. Prerušujem v tejto chvíli rokovanie a pokračovať v rokovaní budeme zajtra ráno, tak ako to je v programe, celým balíkom pod gesciou ministerstva financií. Ďakujem pekne za dnešné rokovanie, pekný večer všetkým. (Prerušenie rokovania o 19.01 hodine.)
Laurenčík, Milan, podpredseda NR SR (2020-07-24):
Pán poslanec Ľuboš Blaha.
Dostál, Ondrej, poslanec NR SR (2017-06-20):
Ďakujem kolegyniam a kolegom za faktické poznámky. Pánu poslancovi Mizíkovi ďakujem za to, že nás oboznámil, čo sa píše na internete, a akurát nerozumiem, že prečo sedí v parlamente a v sále miesto toho, aby diskutoval na internete, lebo ten jeho štýl skôr pripomínal internetovú diskusiu. A, pán poslanec, Galko ja som teda nenavrhoval, aby sme, aby prokuratúra mohla priamo meniť rozhodnutia samosprávy, len som upozornil na to, že mnohí ľudia sú už tak zúfalí, že, že by si to možno aj želali, pretože áno, pravidlá sú dobré, treba ich dodržiavať, ale sú obce, kde môžte im prečítať zákon a oni aj tak budú postupovať v rozpore so zákonom. Prokuratúra môže dať protest, oni ho aj tak odmietnu. A to, že v meste Bratislava, som povedal, že desiatky hodín úradníci a poslanci a neviem kto venovali, venovali protestu prokurátora, v tomto prípade, myslím si, že nie je potvrdením, že niečo zle funguje v meste, ale teda že ten protest bol zbytočný, pretože sú nejaké postupy, ktorými sa pripravujú materiály na rokovanie zastupiteľstva, a keď prišiel protest, tak sa s tým muselo vysporiadať zastupiteľstvo. Pán poslanec Vašečka, áno, netreba, netreba dvojaký, dvojaký meter ani jedným, ani, ani druhým smerom. Pani poslankyňa Verešová, k tomuto, škoda, že nemáme odsúdené aj zločiny komunizmu, ale my predsa máme, my máme nie jeden, dokonca máme viacero zákonov, ktoré odsudzujú komunistický režim, a máme aj v Trestnom zákone, že popieranie nielen holokaustu, ale aj zločinov založeného na fašistickej ideológii alebo na komunistickej ideológii, čiže môžme trestne stíhať aj propagovanie komunistickej ideológie. Ďakujem.
Grendel, Gábor, podpredseda NR SR (2021-06-22):
Prezentujme sa a hlasujme o bode 25 zo spoločnej správy. (Hlasovanie.) Prítomných 132 poslancov, za nikto, proti 91, zdržalo sa 40, nehlasoval 1. Bod 25 so spoločnej správy sme neschválili.
Fico, Robert, predseda vlády SR (2015-05-27):
Chápem, že, chápem, že pri tých miliardách sa ťažko smeje, ale, prosím, veď ak je na smiech, že ste obrali tento štát o 24 mld. eur, tak to je váš problém, a nie náš. Korún, prepáčte, korún. (Potlesk.) Ja hovorím, pán poslanec Dzurinda, ja hovorím o faktoch. Nemôžeš poprieť, pán poslanec... (Prerušenie vystúpenia predsedajúcou.)
Kollár, Boris, predseda NR SR (2022-10-05):
Prosím, prezentujme sa a hlasujme. (Hlasovanie.) Prítomných 131 poslancov, za 90, proti 6, zdržalo sa 35. Konštatujem, že sme schválili návrh novely zákona č. 582/2004 Z. z. o miestnych daniach. Ďalej budeme hlasovať o bode 113 programu. Je to to druhé čítanie o návrhu poslancov Karahutu, Lukáča a Hudecovej na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe, tlač 1062. Prosím spoločného spravodajcu z výboru pre hospodárske záležitosti pána poslanca Petra Vonsa, aby uvádzal hlasovanie. (Hlasovanie o návrhu poslancov Národnej rady Slovenskej republiky Jaroslava Karahutu, Jozefa Lukáča a Evy Hudecovej na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov , tlač 1062.)
Jakab, Július, poslanec NR SR (2023-12-06):
Navrhujem zaradiť na úvod tejto schôdze bod minútu ticha za umierajúcu spravodlivosť na Slovensku. Odôvodnenie: Vláda dnes spáchala atentát na právny štát zrušením špeciálnej prokuratúry, zrušením ochrany poskytnutej oznamovateľom, ktorí sú príslušníkmi policajného zboru, znižovaním trestných sadzieb či posilnením právomocí generálneho prokurátora. Ďakujem veľmi pekne. (Potlesk.)
Mihalik, Marcel, poslanec NR SR (2021-12-02):
Ďakujem pekne za slovo. Pán kolega, s niektorými vecami by som aj s vami súhlasil, ale musím takisto spomenúť jednu vec, že skutočne zbraň je na ochranu. Teroristi a ľudia, ktorí v podstate si chcú zadovážiť túto zbraň na čiernom trhu, si ju zadovážia, či bude zákon momentálne v platnosti, taký aký je, alebo či bude zmenený. Čiže s týmto skutočne nič nespravíme. Ale na druhej strane musím povedať, že hovoríte o slušných ľuďoch, no ja sa tiež považujem za slušného človeka. Som vlastník a držiteľ skupiny A zbrojného preukazu a vlastník niekoľkých zbraní. Som športový strelec takisto, čiže v podstate ja to mám čisto z profesionálneho hľadiska to áčko, takže ja nevidím v tom absolútne žiaden problém, keď sa táto smernica alebo tento zákon trošičku pritvrdí a v prvom rade si treba uvedomiť, že skutočne je to, je to aplikovanie smernice Európskej únie do našeho právneho systému. Ďakujem pekne.
Grendel, Gábor, podpredseda NR SR (2022-02-02):
S faktickou poznámkou pán poslanec Habánik.
Mierna, Anna, poslankyňa NR SR (2021-12-09):
Ďakujem. Ako o druhom dajte, prosím, hlasovať o podanom pozmeňujúcom návrhu pána poslanca Roberta Fica.
Grendel, Gábor, podpredseda NR SR (2020-07-15):
Prezentujme sa a hlasujme. (Hlasovanie.) Prítomných 132, za 131 poslancov, proti nikto, zdržalo sa 0 a nehlasoval 1 poslanec. (Potlesk.) Konštatujem, že Národná rada sa uzniesla, že tento návrh prerokuje v druhom čítaní. Prosím, pán spravodajca, uveďte hlasovanie o výboroch a termínoch.
Čislák, Viliam, minister zdravotníctva SR (2015-09-24):
Ďakujem pekne, len v krátkosti zareagujem. Áno, je to zákon o dani z príjmu, čiže rieši to ministerstvo financií Slovenskej republiky a táto problematika je diskutovaná a som za to, aby sme do druhého čítania našli optimálne riešenie, ku ktorému by sme sa všetci prihlásili, samozrejme. Ďakujem pekne.
P. Paška, predseda NR SR: (2006-10-17):
(Hlasovanie.) Prítomných 140, za 139, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Prosím o druhé hlasovanie.
Laššáková, Jana, podpredsedníčka NR SR (2015-11-27):
Dobre, takže nech sa páči.
Danko, Andrej, predseda NR SR (2016-06-14):
Ďakujem. Otváram rozpravu o tomto bode programu. Konštatujem, do rozpravy sa prihlásilo 12 poslancov, uzatváram možnosť prihlásenia do rozpravy. Poprosím pána poslanca Petra Osuského, pripraví sa pani poslankyňa Natália Grausová. Nech sa páči, pán poslanec.
Krajniak, Milan, poslanec NR SR (2017-02-07):
Vážené kolegyne a kolegovia, chcel som len pripomenúť, že dnes o 12.00 hodine máme v zasadačke výboru pre obranu a bezpečnosť rokovanie výboru, preskúmavanie rozhodnutí NBÚ. Ďakujem.
Danko, Andrej, podpredseda NR SR (2024-10-02):
(Povedané súbežne s rečníčkou.) Dobre, čítajte ďalej, pani poslankyňa.
Paška, Pavol, predseda NR SR (2012-07-24):
Hlasujeme. (Hlasovanie.) 144 prítomných, 85 bolo za, 1 proti, 58 sa zdržalo. Návrh zákona do druhého čítania sme schválili. Ďalej.
Šimečka, Michal, podpredseda NR SR (2023-12-20):
Ďakujem veľmi pekne a teda otváram rozpravu o tomto bode programu. A do rozpravy sa písomne prihlásili títo poslanci a poslankyne: za klub PS Štefan Kišš, za klub SaS pán Marián Viskupič, za klub KDH Jozef Hajko, za klub Slovensko Igor Matovič a ďalej Tomáš Valášek, Tomáš Hellebrandt, Michal Sabo, Oskar Dvořák Tina Gažovičová, Zora Jaurová, Darina Luščíková, Veronika Šrobová, Ondrej Prostredník, Jana Hanuliaková, Ján Hargaš, Lucia Plaváková, Ondrej Dostál, Zuzana Števulová, pani Jana Bittó Cigániková, Milan Majerský, Ján Horecký, Simona Petrík, Natália Nash, Jozef Pročko, Zuzana Mesterová, František Majerský, Peter Stachura, Ingrid Kosová, Gábor Grendel, Michal Truban, Marián Čaučík, Alojz Hlina, Viera Kalmárová, Veronika Remišová, Roman Mikulec, pán Branislav Škripek, pán Ľubomír Galko, Marek Krajčí, Richard Sulík, Tamara Stohlová, Dávid Dej, Viliam Tankó, Richard Vašečka, Tomáš Szalay, pán Rastislav Krátky, pán Július Jakab, Beáta Jurík, Branislav Vančo, Ivan Štefunko, Peter Pollák, Anežka Škopová, Lukáš Bužo, Michal Šipoš a Marek Lackovič. A ako prvý teda vystúpi za klub PS pán poslanec Kišš (reakcia z pléna) a, pardon, pán spravodajca, ja to tam nevidím, okej.
P. Frešo, poslanec: (2008-01-30):
Osobne si myslím, že v tejto veci, čo sa týka tlačového zákona, ide o to, že keďže súčasná vládna koalícia nie je v stave svojimi činmi zakryť škandály miliardové, ktoré sa dejú na jednotlivých rezortoch, nie je v stave svoju politiku vysvetliť verejnosti a cíti, že vlastne sa rúti do neúspechu, aby si našla propagandistický nástroj v podobe médií, a to tým, že vlastne urobí tvrdý zákon, ktorý médiá bude zaväzovať, prinúti nejakým spôsobom médiá, aby ich názory šírili v ďaleko väčšej miere, aby sa vôbec k nim najlepšie nevyjadrovali, inými slovami, aby robili propagandu vlády a špeciálne strane Smer. Ďakujem pekne.
V. Veteška, podpredseda NR SR: (2007-11-27):
A potom chcem informovať o tom, že všetci, čo boli písomne prihlásení za kluby, písomne prihlásení, ústne prihlásení, možnosť už vyčerpali. Takže už budú mať možnosť hovoriť len v súlade s rokovacím poriadkom niektorí poslanci. To znamená... (Reakcie z pléna.) Už bola skončená rozprava? (Odpovede z pléna.) On vystupuje ešte v rozprave, lebo ja som neukončil rozpravu. A posledný vystúpi v rozprave pán podpredseda parlamentu a dosť, pretože urobíme si tu precedensy, o ktorých sa potom budeme možnosť baviť zbytočne na iných schôdzach. Dobre? Ďakujem aj vám za spoluprácu. Nech sa páči, pán navrhovateľ.
Bugár, Béla, podpredseda NR SR (2011-03-30):
Pán poslanec Dostál.
Blaha, Ľuboš, poslanec NR SR (2017-12-06):
Pán minister, ja som citlivá duša a mne už naozaj je ľúto kolegov z opozície, ako im nakladáte a vidíte, akí sú z toho, chúďatká, hotoví. Ale naozaj treba im pripomínať, treba im pripomínať a dobre to robíte, že Rajtár obabral ľudí v konsolidačnej banke, že klamal o svojom vzdelaní a že využil pravdepodobne svojho asistenta Rybaniča na spáchanie trestného činu – a toto treba veľmi jasne pripomínať. Treba pripomínať to, že Matovič obabral ľudí a na daňových podvodoch pri využití a zneužití svojej vlastnej matky sa snažil naozaj pripraviť tento štát a pripravil tento štát o veľa peňazí. Pripomínajme aj Sulíkove raňajky u Tifany Kočnera, pretože to sa naozaj nedeje pravidelne, že by sa stretával líder opozície s človekom, ktorého pravidelne obviňujú z toho, že je mafián. Ako naozaj myslím si, že toto sa nedeje v žiadnej krajine a u nás máme hneď dvoch politikov, ktorí majú túto záľubu stretávať sa s mafiánmi, a to je Boris Kollár a Richard Sulík. Pripomínajme aj pánovi Kiskovi jeho letecké dobrodružstvá, lebo naozaj si asi poplietol svoj úrad s Cestovnou agentúrou Bubo a cestuje nielen do Popradu, ale najnovšie aj do Argentíny, do Mexika a na piesočné pláže, do Kene a podobne, čiže naozaj hovorme o týchto veciach, pretože verejnosť málo vie o tom, ako zle a ako chybne sa správa opozícia. Ja mám pocit, že to sú takí strašní diletanti a takí podvodníčkovia, že našou je priam povinnosťou to pripomínať. Ďakujem, pán minister.
Vetrák, Milan, poslanec NR SR (2022-11-29):
Ďakujem pekne. No, my tu vo veľa prípadoch alebo celkovo nemáme vyjasnené v rokovacom poriadku situácie, kedy určitý návrh považovať za rozširujúci a kedy ho považovať za prílepok. Viackrát sme sa tu o tom dohadovali aj na ústavnoprávnom výbore sme sa o tom dohadovali. (Zaznievanie gongu.) V princípe máme tu veľa, veľa prípadov a úplne legitímne, kedy takáto, takýto návrh, ktorý je teraz spravený, pretože tematicky súvisí s voľbami, je to úprava volieb, sa tuná veľakrát považoval za rozširujúci návrh. Súhlasím, že keď sa to dávalo vtedy k tej dépeháčke, tak to bol podľa všetkého prílepok, preto sme to aj stiahli, ale toto je rozširujúci návrh. Čiže môj názor a môj výklad toho je taký, že ak minister si to myslí tiež a vystúpi v rozprave a povie, že súhlasí s takýmto návrhom ako rozširujúcim návrhom, lebo má to, má to charakter rozširujúceho návrhu, tak sa o tom môže hlasovať v zmysle rokovacieho poriadku parlamentu. Ďakujem pekne.
Hraško, Igor, poslanec NR SR (2015-02-04):
Slovo tajtrlík nie je... (Prerušenie vystúpenia predsedajúcou.)
Danko, Andrej, podpredseda NR SR (2023-12-13):
Pán poslanec Pročko, procedurálny, a chcem vás poprosiť, nezneužívajte rokovací. Nech sa páči.
Andreánsky, Ladislav, poslanec NR SR (2017-05-11):
Ďakujem, pán predsedajúci. V rozprave k uvedenému návrhu zákona vystúpil jeden pán poslanec. A keďže nepodal pozmeňujúci návrh, pristúpime k hlasovaniu o pozmeňujúcich návrhoch zo spoločnej správy. Budeme hlasovať spoločne o bodoch 1 a 2, odporúčanie je schváliť.
Kmec, Stanislav, poslanec NR SR (2018-03-14):
Ďakujem. Zápisnica o výsledku tajného hlasovania o návrhu na voľbu kandidátov na členov disciplinárnych senátov, ktoré sa konalo 14. marca 2018. Na tajné hlasovanie o návrhu na voľbu kandidátov na členov disciplinárnych senátov sudcov bolo vydaných a poslanci si osobne prevzali 113 hlasovacích lístkov. Teda na voľbe bolo prítomných 113 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na členov disciplinárnych senátov sudcov všetci poslanci odovzdali hlasovacie lístky. Zo 113 odovzdaných hlasovacích lístkov bolo 10 neplatných a 103 platných. Podľa platných hlasovacích lístkov overovatelia zistili, že – Martin Baločko, za hlasovalo 52, proti 34, zdržalo sa 17, – Milan Husťák, hlasovalo za 53, proti 34, zdržalo sa 16, – Pavel Varga, hlasovalo za 52, proti 35, zdržalo sa hlasovania 16, – Danka Wänkeová, hlasovalo za 67, proti 27, zdržalo sa 9. Na voľbu kandidátov na členov disciplinárnych senátov je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za kandidátov na členov disciplinárnych senátov sudcov zvolená Danka Wänkeová. Keďže nebol zvolený potrebný počet kandidátov na členov disciplinárnych senátov, vykoná sa opakovaná voľba, do ktorej postupujú všetci kandidáti, ktorí neboli zvolení. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
Paška, Pavol, predseda NR SR (2014-11-09):
Pani poslankyňa Kiššová.
Kaník, Ľudovít, poslanec NR SR (2012-08-03):
Pán predseda, toto je valec, toto je popretie demokracie, popretie dohovorov, popretie toho, čo sme si tu odhlasovali, popretie toho, čo sme si tu odhlasovali, dokedy trvá táto schôdza. Nie, nie, nie, toto nie je demokracia, toto je diktatúra. (Neutíchajúci ruch v sále. Prerušenie vystúpenia predsedajúcim.)
Andrejuvová, Anna, poslankyňa NR SR (2021-09-28):
Ďakujem pekne, pán predsedajúci. Pán poslanec, vo vašom vystúpení bolo niekoľko faktických chýb a neprávd. Možno úplne takú, takú, ten rozpor, ktorý ste mali prvý, hovoríte, že na čo na jednej strane dávame príspevok rodičom ťažko postihnutého dieťaťa, ale v názve vaše strany je napísané slovíčko solidarita. Ak neviete, čo to znamená, znamená to podporovanie sa navzájom a svornosť. A áno, aj tieto peniaze pomôžu tým matkám. Proste je to tak a ony vám to povedia samy. Potom ste hovorili, že organizácia Ženské kruhy hovorí, že nosiť štyri dni dieťatko, ktorému nebije srdiečko, bude musieť dodržiavať tú lehotu, to nie je pravda. Ide o bezprostredné ohrozenie života, a toto je úplne nesprávna informácia, ktorú ste určite povedali. A tretia vec je, takisto povedali, že neľudské sú čakacie lehoty, tak potom asi v celej Európe majú neľudské čakacie lehoty, aby si žena rozmyslela, či sa rozhodne pre ukončenie tehotenstva, a to je napríklad v Albánsku sedem dní, v Belgicku šesť dní, v Holandsku päť dní. Potom sú tu v priemere tri dni vo všetkých európskych krajinách, v Ruskej federácii do sedem dní, v Taliansku sedem dní. Čiže iba na dovysvetlenie toho, čo ste vy hovorili. Ďakujem.
Grendel, Gábor, podpredseda NR SR (2021-05-11):
Jedna faktická poznámka na vystúpenie pána poslanca Dostála, pán poslanec Milan Vetrák.
Vons, Peter, poslanec NR SR (2021-10-07):
Teraz dajte, prosím, hlasovať spoločne o bodoch 2 až 5, 21 a 22 spoločnej správy. Upozorňujem, že v rozprave bol podaný komplexnejší pozmeňujúci a doplňujúci návrh.
M. Dzurinda, predseda vlády SR: (2002-05-30):
Toľko k vašej doplňujúcej otázke, pani poslankyňa. (Potlesk a ruch v sále.) J. Migaš, predseda NR SR: Panie poslankyne, páni poslanci, ďalšiu otázku položil pán poslanec Ján Cuper. (Ruch v sále.) Pokoj. „Pán premiér, povráva sa, že financie určené na propagáciu vstupu Slovenskej republiky do NATO ste rozdelili svojim blízkym mediálnym agentúram. Takže sa minuli neefektívne, lebo vaša podpora je dnes 7-percentná, ale podpora opozície je takmer 50-percentná, a jej mediálne agentúry nedostali ani halier.“ Nech sa páči, pán predseda vlády, 52 sekúnd.
Richter, Ján, minister práce, sociálnych vecí a rodiny SR (2013-09-05):
Pán poslanec, snažil som sa vyjadriť, kto sú poistenci štátu. Sú to matky, ktoré sa starajú o svoje deti, alebo sú to poistenci štátu, ktorí opatrujú ťažko zdravotne postihnuté osoby, prípadne zabezpečujú výkon osobnej asistencie. Toto sú priamo definovaní poistenci štátu. Na tých sa vzťahujú tie percentá, ktoré som predtým vymenoval. To znamená, oni plnia nárok vzhľadom na to, že im z objektívnych dôvodov nebolo umožnené pracovať, lebo sa starali o dieťa alebo o zdravotne postihnutú osobu, alebo zabezpečovali výkon osobnej asistencie takejto osobe. Ale opakujem ešte raz, je aj táto otázka zneužívaná. Ja nechcem hovoriť o nejakých etnikách a práve preto máme záujem a budeme riešiť. A opakujem, vo veľmi krátkej dobe. Do pol roka bude pripravený návrh zákona, ktorý bude aj túto oblasť zohľadňovať, pretože sme toho názoru, že je tu kategória ľudí, ktorá zneužíva tento systém, a z toho titulu je to treba riešiť. (Potlesk v sále.)
T. Cabaj, podpredseda NR SR: (2009-06-24):
Nech sa páči, pani predsedníčka výboru, máte slovo.
Laššáková, Jana, podpredsedníčka NR SR (2015-12-11):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy sú prihlásení nasledovní rečníci: za klub SMER-u – sociálna demokracia vystúpi pán poslanec Ľuboš Blaha, za MOST – HÍD Árpád Érsek, za KDH Peter Muránsky. Ďalej písomne prihlásení do rozpravy sú páni poslanci Richard Raši, Dušan Jarjabek, Mikuláš Huba, Otto Brixi, Zsolt Simon, Richard Vašečka, Ján Mičovský, Janka Šípošová a Jozef Viskupič. Máte zaznamenané všetkých rečníkov? Dobre. Ďakujem pekne. Vítam na zasadnutí tejto mimoriadnej schôdze predsedu vlády Slovenskej republiky a požiadal o slovo. Nech sa páči, pán predseda vlády, máte slovo.
Kollár, Boris, predseda NR SR (2022-09-30):
Bude reagovať pán poslanec? Nech sa páči.
Hort, Milan, podpredseda NR SR (2010-08-10):
Posledným s faktickou poznámkou prihlásený je pán poslanec Senko, nech sa páči.
Vašečka, Richard, poslanec NR SR (2023-05-09):
Pán poslanec Habánik v rozprave podal pozmeňujúci a doplňujúci návrh v členení troch bodov. Pán predsedajúci, prosím, dajte o týchto návrhoch hlasovať spoločne.
Bugár, Béla, podpredseda NR SR (2011-02-04):
Ďakujem. Vážené panie poslankyne a páni poslanci, teraz budeme pokračovať ešte návrhom pána poslanca, teda predsedu Národnej rady Richarda Sulíka na vydanie zákona, ktorým sa mení zákon č. 212/1997 Z. z. o povinných výtlačkoch periodických publikácií atď., parlamentná tlač č. 229. Dávam teraz slovo pánovi predsedovi Národnej rady Richardovi Sulíkovi, aby daný návrh odôvodnil. Nech sa páči. (Rokovanie o návrhu poslanca Národnej rady Slovenskej republiky Richarda Sulíka na vydanie zákona, ktorým sa mení zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov , tlač 229.)
P. Hrušovský, podpredseda NR SR: (2002-07-11):
(Hlasovanie.) Prítomných je 84 poslancov, za 68, proti 1, zdržalo sa 13, nehlasovali 2. Návrh sme schválili. Prosím pána poslanca Hajdúka, aby ako poverený spravodajca uvádzal hlasovanie k návrhu poslanca Slafkovského na vydanie zákona o úprave vlastníckych vzťahov k pôde a inému poľnohospodárskemu majetku v znení neskorších predpisov ako o celku, pán poslanec, s odporúčaním gestorského výboru návrh zákona... P. Hajdúk, poslanec: Pán predsedajúci, dajte, prosím, hlasovať o návrhu zákona ako o celku s návrhom gestorského výboru neschváliť ho.
Pellegrini, Peter, poslanec NR SR (2021-05-03):
Ďakujem veľmi pekne, pán predsedajúci. Chcem poďakovať kolegovi poslancovi Kmecovi, že trošku ozrejmil ten medzinárodný rozmer slovenskej diplomacie v tom, že poukázal na to, že dá sa robiť diplomacia aj inak, profesionálne, odborne a že Slovensko môže mať dobré vzťahy na všetky svetové strany bez toho, aby sa muselo niekomu podkladať. Peter bol veľvyslancom v tých najdôležitejších štátoch a potom bol môj poradca, keď som bol predsedom vlády, a z vlastnej skúsenosti môžem povedať, že tak ako som bol na 1. mája alebo 2. mája v Bielom dome u Donalda Trumpa, tak ani nie do 30 dní v ten istý mesiac som bol s premiérom Medvedevom v Moskve a s prezidentom Putinom v Petrohrade. Tak ako som vo februári jedného roka diskutoval v paneli na ekonomickom fóre v Davose ešte vtedy s ministerkou obrany Ursulou von der Leyen, ktorá hovorila spolu so mnou o tom, ako vidíme budúcnosť Európy, v tom istom roku som vystupoval spolu s čínskym prezidentom, s ruským prezidentom a generálnym tajomníkom OSN na petrohradskom ekonomickom fóre. A všade sme boli prijatí ako rešpektovaná krajina, hoc malá, ale jednoducho diplomaticky obratná, bez toho, aby sme sa niekomu museli podkladať, skláňať alebo s niekým viesť nejaké spory. Tak si ja predstavujem politiku, ktorú má robiť naša diplomacia, do ktorej sa majú miešať len tí, čo jej rozumejú. Žiaľ, za posledný rok Slovensko stratilo svoje renomé, hoc sme úspešne predsedali OECD, predsedali sme Valnému zhromaždeniu OSN a o ďalších našich úspechoch diplomacie by som mohol hovoriť ešte dlho. Žiaľ, mám obavu, že škody, ktoré boli na tejto, na tomto poli spáchané za posledný rok tejto, tejto vlády a hlavne týmito amatérmi, ktorí sa starajú do toho, do čoho sa nerozumejú, v oblasti medzinárodnej politiky sa budú naprávať ešte veľmi, veľmi dlho. Ďakujem ti za tvoje vystúpenie.
Paška, Pavol, predseda NR SR (2013-02-14):
Ďakujem pekne. Takže budeme pokračovať v prerušenej rozprave. (Pokračovanie v rokovaní o návrhu poslanca Národnej rady Slovenskej republiky Branislava Škripeka na vydanie zákona, ktorým sa mení a dopĺňa zákon Slovenskej národnej rady č. 445/1990 Zb., ktorým sa upravujú podmienky predaja a rozširovania tlače a iných vecí spôsobilých ohroziť mravnosť v znení zákona č. 102/2010 Z. z. , tlač 252.)
P. Paška, predseda NR SR: (2008-04-01):
(Hlasovanie.) 140 prítomných, 79 za, 61 sa zdržalo. Konštatujem, že sme návrh zákona postúpili do tretieho čítania. Pristúpime k tretiemu čítaniu . Otváram rozpravu a pýtam sa, či sa chce niekto prihlásiť. Nie. Vyhlasujem rozpravu za skončenú. A budeme hlasovať.
Sulík, Richard, predseda NR SR (2010-12-07):
Ďakujem pekne. Prerušujem rokovanie o tomto bode programu. O týchto dvoch bodoch budeme hlasovať o 11.30 hodine. Chcem sa ešte raz poďakovať za všeobecný súhlas s prerušením rozpravy o štátnom rozpočte. Teraz budeme pokračovať v rozprave o vládnom návrhu zákona o štátnom rozpočte na rok 2011 . Poprosím navrhovateľa ministra financií, aby zaujal miesto pre navrhovateľov. A poprosím pána poslanca Zajaca o prejav. Nech sa páči. (Hlasy v sále.) Prepáčte. Pán Paška, nech sa páči. Poprosím mikrofón zapnúť.
Sulík, Richard, predseda NR SR (2011-03-29):
Pán poslanec Somogyi.
Glváč, Martin, podpredseda NR SR (2017-06-19):
Ďakujem, otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden poslanec, ukončujem možnosť prihlásiť sa. Nech sa páči, pán poslanec Jurzyca, kecpult je váš.
B. Bugár, podpredseda NR SR: (2004-11-02):
(Hlasovanie.) Prítomných 140 poslancov, za 127, proti 2, zdržalo sa 11. Konštatujem, že tento návrh uznesenia sme schválili. Nech sa páči ďalšie hlasovanie. M. Maxon, poslanec: Ďakujem pekne. Vážené panie poslankyne, vážení páni poslanci, teraz budeme hlasovať o návrhu uznesenia Národnej rady, ktorý som predniesol ja v mene výboru pre pôdohospodárstvo. Ďakujem pekne.
Ďuriš Nicholsonová, Lucia, podpredsedníčka NR SR (2017-05-11):
Na vaše vystúpenie, pán poslanec, registrujem dve faktické poznámky. Končím možnosť prihlásiť sa s faktickou poznámkou. Pán poslanec Dostál, nech sa páči.
Laurenčík, Milan, podpredseda NR SR (2020-11-03):
Na vaše vystúpenie evidujem jednu faktickú poznámku. Nech sa páči, pán poslanec Ľuboš Blaha.
Pellegrini, Peter, podpredseda NR SR (2020-07-07):
Ďakujem. Pani europoslankyňa Ďuriš Nicholsonová, nech sa páči.
Fico, Robert, podpredseda NR SR (2010-10-19):
K rozprave, k vystúpeniu pána poslanca sú faktické poznámky zatiaľ dve. Končím možnosť prihlásiť sa s faktickou poznámkou. Pán poslanec Senko.
Kollár, Boris, predseda NR SR (2020-05-13):
Prosím, prezentujeme sa a hlasujme. (Hlasovanie.) Prítomných 139 poslancov, za 88, proti 35, zdržali sa 15, nehlasoval 1. Uvedený návrh sme schválili.
Čaplovič, Dušan, poslanec NR SR (2017-10-19):
Čo sa mám prihlásiť? Ďakujem veľmi pekne, pán podpredseda vlády, a chcel by som, aby ste tlmočili pánovi predsedovi vlády poďakovanie za obsažnú a výstižnú odpoveď. Ďakujem veľmi pekne. (Povedané so smiechom.)
Laurenčík, Milan, podpredseda NR SR (2022-05-19):
Ďakujem. Pán poslanec Vážny, s faktickou poznámkou? To sa spýtam až potom. Ale teraz môžete reagovať s faktickou poznámkou najskôr, ak chcete.
Suja, Miroslav, poslanec NR SR (2021-06-30):
Ďakujem za slovo. Som rád, že to tu padlo konečne, že tu niekto povedal, že ten článok bol zaplatený. Som zvedavý, ako to teraz budú vyvracať, že nie, lebo tam sa platí za ten článok, aby vám to zverejnili, vážení kolegovia, vy protikorupčné hnutie. A, pán kolega, vy ste hovoril, že pýta sa, či je to možné, a pozrel ste sa na poslancov pročkovcov, čiže poslancov OĽANO. Ale u pročkovcov je všetko možné, úplne všetko. U pročkovcov je možné, že ich Igor sa stretáva s Makóom pred voľbami. Oni vedia, že Matovič si s Makóom dohodol beztrestnosť, aby ho nahal na pokoji za tie jeho daňové podvody, a potom prišla, samozrejme, odmena. Ale to je iné, lebo to sa jedná o Igora, tak tam je to, samozrejme, iný meter, to je úplne niečo iné. Tu je to v poriadku. Ale vracať sa do minulosti a tváriť sa, že sme protikorupčné hnutie, to, na tom klamať ľudí, hovoriť o Pente a potom dať riaditeľa Sociálnej poisťovne, riaditeľa z Penty, hovorí o Počiatkovom dome, to je pre ľudí, takto ich oblbovať. Ale keď Igorko si nahrabe, Igorko natočí 600 km, Igorko prepíše firmu, Igorko skryje účtovníctvo na povale u starkej, to je iné! To sa neráta, to sa neráta. Že Igorko nezaplatí dane, že Igorko prepašuje sem tlačiarenský stroj ako podvodník, obyčajný pašerák okrem zlodeja, to je iné. Už sa musíme naučiť, vážení kolegovia v opozícii, že toto je iné. Áno, oni sú iní. Presne si to povedal, oni sú iní. Áno, oni sú iní, oni sú horší. A problém je v tom, že sú oveľa horší. Horší sú zlodeji a horší sú aj amatéri.
Heger, Eduard, poslanec NR SR (2019-05-15):
Ďakujem, pani predsedajúca, vážení kolegovia, vážené kolegyne, ja len kratučko v úvodnom slove poviem, že tento zákon predkladáme už neviem koľkátykrát, ale už ho predkladáme veľakrát a práve tentoraz je o to dôležitejší, že sám pán premiér sa vyslovil, že takéto riešenie by malo byť presadené, tak mu prichádzame poruke a vlastne prinášame tento návrh zákona do parlamentu. Viac by som povedal v rozprave, do ktorej sa ako prvý hlásim. Ďakujem.
Blaha, Ľuboš, podpredseda NR SR (2024-02-08):
Ďakujem pekne, pán predseda vlády. Pán poslanec Kéry, môžete vystúpiť s doplňujúcou otázkou, ak máte záujem. Nie, nemáte záujem. Takže prejdeme k druhej otázke, ktorá je od pána poslanca Romana Mikulca, a znie nasledovne. Pán poslanec Mikulec nie je v sále, takže preskočíme jeho, túto a jeho nasledujúcu otázku a máme tu otázku pána poslanca Antona Stredáka: „Vážený pán predseda vlády, môžem vás...“ Aha, tak tá bude taká istá, v tom istom znení ako pán poslanec Kéry. Pán poslanec Stredák, máte záujem o doplňujúcu otázku? Nie, tak potom prejdeme k ďalšej otázke, a to je pani poslankyňa Zuzana Plevíková: „Vážený pán predseda vlády, ako vnímate, že Ľudovít Ódor je lídrom kandidátky do eurovolieb za Progresívne Slovensko? Bola potom jeho vláda úradníkov naozaj nestranná a apolitická?“
Pellegrini, Peter, predseda NR SR (2024-02-08):
Pán poslanec Gašpar.
P. Paška, predseda NR SR: (2009-02-17):
(Prerušenie rokovania o 12.03 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2013-09-25):
Pán poslanec Bublavý, nech sa páči.
Bugár, Béla, podpredseda Národnej rady (2016-11-30):
Páni poslanci...
Grendel, Gábor, podpredseda NR SR (2021-05-03):
Kolegyne, kolegovia, poprosím vás...
P. Hrušovský, predseda NR SR: (2004-10-22):
Nech sa páči, pán poslanec Ivanko. A. Ivanko, poslanec: Ďakujem pekne. Pán predseda,  dajte hlasovať o tom, že Národná rada prideľuje predložený poslanecký návrh zákona na prerokovanie ústavnoprávnemu výboru a výboru pre verejnú správu, ďalej, aby za gestorský výbor určila hlasovaním Ústavnoprávny výbor Národnej rady a že výbory, ktoré boli určené, prerokujú poslanecký návrh zákona do 24. novembra 2004 a gestorský výbor ho prerokuje do 25. novembra 2004.
Danko, Andrej, podpredseda NR SR (2023-12-14):
Poslankyňa Stohlová.
Ďuriš Nicholsonová, Lucia, podpredsedníčka NR SR (2019-01-31):
Ďalšia otázka, od pána poslanca Sopka na ministerku školstva, vedy, výskumu a športu Martinu Lubyovú: „Vážená pani ministerka, v programovom vyhlásení vlády je deklarované, že vláda podporí kandidatúru mesta Košice na usporiadanie Európskeho olympijského festivalu mládeže 2021. Ako konkrétne a s akým obnosom finančných prostriedkov podporíte tento projekt?“
Kollár, Boris, predseda NR SR (2021-09-22):
Prosím, prezentujme sa a hlasujeme. (Hlasovanie.) Prítomných 135 poslancov, za 45, proti 13, zdržalo sa 77. Konštatujem, že Národná rada sa uzniesla, že tento návrh zákona nebude... nebude pokračovať v rokovaní o návrhu zákona. Pokračujeme hlasovaním o bode 61 schváleného programu, ktorým je prvé čítanie o návrhu poslancov Kotlebu, Beluského, Sulanovej, Mizíka a Kotlebu na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 652). Spravodajcom je člen výboru pre financie a rozpočet poslanec Ján Blcháč, prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Mariana Kotlebu, Martina Beluského, Magdalény Sulanovej, Stanislava Mizíka a Mareka Kotlebu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 652.)
Miškov, Juraj, minister hospodárstva SR (2011-03-25):
Ďakujem veľmi pekne. Vážený pán poslanec Záhumenský, hrozne dlho ste rozprávali, detailne ste opísali nekalé obchodné praktiky a pomaly aj nesmrteľnosť chrústa. Ale neodpovedali ste na jednu kardinálnu otázku, aký efekt malo prijatie vášho zákona. Dovolím si tvrdiť, že z cieľov, ktoré ste ešte včera vymenovali, zákon nesplnil ani jeden. Vážení páni poslanci, vážené panie poslankyne, tento zákon je čisté sociálne inžinierstvo. Tento zákon nemá žiadny efekt na zlepšenie vzťahov medzi odberateľmi a dodávateľmi, tento zákon nezlepšil postavenie dodávateľov voči odberateľom. Tento zákon neoslabil nijako obchodné reťazce. Tento zákon nezvýšil podiel slovenských výrobkov na pultoch reťazcov. Tento zákon nijako neprispel k lacnejším potravinám pre občanov. Ak áno, dajte mi o tom dôkaz. Vážení páni poslanci, vážené panie poslankyne, tento zákon má jediný efekt a to je zhoršenie podnikateľského prostredia na Slovensku a je najvyšší čas tento zákon zrušiť. Dovoľte mi, vážení koaliční poslanci, pripomenúť vám, že ste hlasovali za programové vyhlásenie vlády, v ktorom je explicitne uvedený zámer vlády tento zlý zákon zrušiť. Preto si vás dovoľujem požiadať o zodpovednosť a pri hlasovaní o podporu predkladaného návrhu. Ďakujem veľmi pekne.
Jurinová, Erika, podpredsedníčka NR SR (2015-06-26):
Ďakujem pekne, pán spravodajca, otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto v rozprave prihlásiť ústne. Nie. Nie je tomu tak. Vyhlasujem všeobecnú rozpravu za skončenú. Pán navrhovateľ chce záverečné slovo, nech sa páči.
Grendel, Gábor, podpredseda NR SR (2022-10-04):
Pani poslankyňa bola posledná písomne prihlásená poslankyňa do rozpravy. Dávam teraz možnosť prihlásiť sa ešte do rozpravy ústne. Nikto, takže vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa? Hlasujeme dnes o sedemnástej hodine o tomto návrhu. Ďakujem pekne. Prerušujem rokovanie o tomto bode. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 972, spoločná správa výborov má tlač 972a. Prosím pána ministra práce, sociálnych vecí a rodiny Slovenskej republiky Milana Krajniaka, aby vládny návrh zákona odôvodnil.
Valášek, Tomáš, poslanec NR SR (2021-11-30):
Vďaka, pán predseda. Dovoľte mi predložiť návrh zákona o zmene a doplnení zákona č. 300/2005 Z. z., čiže Trestného zákona. Cieľom navrhovanej právnej úpravy je zmeniť súčasnú definíciu znásilnenia tak, aby sa každá forma sexuálneho styku alebo iná sexuálna aktivita, ku ktorej prišlo bez súhlasu zúčastnených osôb považovalo za znásilnenie. Trestná sadzba by sa mala líšiť podľa situácie, presnejšie podľa spôsobu, akým bolo znásilnenie vykonané. Za týmto návrhom zákona tiež navrhujeme upraviť definíciu tak, aby brala do úvahy fakt, že preživšou osobou nemusí byť len žena, ale akákoľvek osoba, pretože, verte či neverte, na to de facto súčasné znenie zákona nemyslelo. A na záver, zjednotenie § 199 a § 200 Trestného zákona umožní, aby nový § 200 zadefinoval novú samostatnú skutkovú podstatu, prečin sexuálneho obťažovania. Toľko, pán predseda, k návrhu zákona a zároveň sa ako prvý hlásim do rozpravy. Vďaka.
Szalay, Tomáš, poslanec NR SR (2024-06-20):
Ďakujem pekne, vážený pán predsedajúci, v mene troch poslaneckých klubov – SaS, PS a KDH – podávam procedurálny návrh, aby sa do programu tejto, teda 15. schôdze Národnej rady zaradil nový bod, a síce návrh na vydanie uznesenia Národnej rady k odsúdeniu výrokov splnomocnenca vlády pre preverenie procesu riadenia a manažovania zdrojov počas pandémie COVID-19 Petra Kotlára. Odôvodnenie: Zaradenie tohto návrhu uznesenia do programu prebiehajúcej schôdze považujeme vzhľadom na jeho obsah a aktualitu za nevyhnutné a obzvlášť sa obraciam s požiadavkou na podporu na zdravotníkov z radu vládnej koalície, ktorí predsa nemôžu takýto pľuvanec do tváre obetiam covidu strpieť. To aspoň dúfam. Ďakujem.
Bugár, Béla, podpredseda NR SR (2019-01-31):
Nech sa páči, prezentujme sa a hlasujme. (Hlasovanie.) Prítomných 140, za 93, zdržalo sa 46 poslancov, 1 nehlasoval. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči.
Jurinová, Erika, podpredsedníčka NR SR (2015-05-28):
Pani poslankyňa Mezenská.
B. Bugár, podpredseda NR SR: (2004-02-04):
M. Abelovský, poslanec: Ďakujem. Vážené kolegyne, kolegovia, ja len chcem priblížiť plénu Národnej rady rokovanie ústavnoprávneho výboru k návrhu tohto zákona, ktoré sa jeho obsahom zaoberalo, myslím si, že nebudem preháňať, asi 10 sekúnd a jednomyseľne rozhodlo, že tento zákon je potrebné prepracovať pre elementárne legislatívne nedostatky, ktoré obsahuje. V tejto podobe, v akej ho teraz v druhom čítaní prerokúvame, je otázne, či ide už o vládny návrh zákona a že či teda ako vládny návrh zostane len v hlavičke a obsah je úplne nejaký iný, prepracovaný a akú vlastne bude mať podobu tento zákon. Skutočne, po prečítaní tohto návrhu zákona som mal pocit, že tí, čo ho písali, mali nejakú anglickú predlohu a túto veľmi zle preložili, by som povedal otrocky, a z toho vyplýva aj ten, tá neprehľadnosť pojmov, ktorými je tento zákon celý zahltený. Myslím si, že skutočnou cestou, ako vytvoriť v tomto parlamente dobrý zákon, ktorý právom spoločnosť očakáva, je, že sa veľmi rýchlo tento zákon prepracuje aj za pomoci nového riaditeľa Národného bezpečnostného úradu, ktorý by mal participovať na príprave tohto zákona, a dať mu tak možnosť, aby vniesol svoju predstavu o činnosti tohto úradu. Čiže podporujem ten návrh, ktorý pán poslanec Polka tu predniesol. Ďakujem.
Zemanová, Anna, poslankyňa NR SR (2016-09-20):
Ďakujem pekne za slovo. Vážený pán predsedajúci, vážení kolegovia, kolegyne, predkladáme vám návrh zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie. Ťažiskovým bodom predloženého návrhu zákona je zavedenie povinnosti vykonať povinné hodnotenie v rámci posudzovania vplyvov na životné prostredie pre hlbinné vrty, a to nielen ťažobné, ale aj prieskumné s výnimkou vrtov na skúmanie stability horninového prostredia, prieskumných vrtov pre stavby a závlahy vrtov na monitoring hydrogeologického prostredia a vrtov pre životné prostredie. Ďalším ťažiskovým bodom predloženého návrhu zákona je rozšírený okruh dokumentov, na ktorý sa bude vzťahovať povinnosť vykonať povinné hodnotenie v rámci posudzovania vplyvov na životné prostredie, resp. zisťovacie konanie a týka sa rozšírenia na dokumenty, projekty návrhov programov starostlivosti o les. Návrh zákona taktiež, čo je teda doplnené do návrhu, že je uložená povinnosť Ministerstvu životného prostredia Slovenskej republiky uverejňovať na svojom webovom sídle dátum, kedy bol predmetný dokument, ktorý podlieha posudzovaniu vplyvov na životné prostredie, zverejnený. Týmto sa dosiahne zvýšenie transparentnosti celého procesu a v neposlednom rade sa aj odstráni právna neistota z hľadiska plynutia lehôt, ktoré sa od tohto dátumu odvíjajú. V návrhu zákona sú ešte aj ďalšie drobné zmeny, ktoré sú formulačného, resp. terminologického charakteru, napríklad sa sprísňuje definícia strategického dokumentu. O tom viac by som povedala v rozprave. Ďakujem pekne.
Hort, Milan, podpredseda NR SR (2010-10-20):
Týmto sme vyčerpali všetkých rečníkov prihlásených do rozpravy, vyhlasujem všeobecnú rozpravu za skončenú. A o slovo požiadal navrhovateľ pán Daniel Krajcer. Nech sa páči. Ide o vystúpenie v záverečnom slove, ku ktorému už nie je možné dávať faktické poznámky.
Jurzyca, Eugen, poslanec NR SR (2017-10-12):
Ďakujem všetkým trom poslancom, poslankyni a dvom poslancom za faktické pripomienky. Anka Zemanová, environmentálna poznámka. Priznám sa, že to bola pre mňa z najťažších faktických poznámok, aké som počul, a budem musieť za tebou ísť osobne a pomalšie si to vypočuť, čo si hovorila. Ale verím, že, že máš pravdu. Ďakujem Edovi Hegerovi, samozrejme, a, pán predseda Kamenický, áno, potvrdzujem, že ani ja si nemyslím, že vláda to tlačí k 100 %, ale použil som tie čísla len preto, aby sa ľahšie počítalo, takže... A inak súhlasím s tými ostatnými faktami, ktoré boli uvedené. Ďakujem pekne.
Paška, Pavol, predseda NR SR (2014-03-27):
Hlasujeme. (Hlasovanie.) 135 prítomných, 79 bolo za, 22 proti, 34 sa zdržalo. Tento bod sme schválili.
Pčolinský, Peter, podpredseda NR SR (2023-03-15):
Ďakujem pekne. Prerušujem rokovanie o tomto bode. No, teraz by mal minister zdravotníctva Eduard Heger vystúpiť s niekoľkými bodmi. Zastúpi ho minister zahraničných vecí Rastislav Káčer, ktorý ešte nie je prítomný. To znamená, ale máme informáciu, práve som dostal, že je na ceste. Čiže prerušujem rokovanie do príchodu ministra zahraničných vecí a la ministra zdravotníctva. (Krátka pauza.) Tak zatiaľ si povieme, o čom budeme rokovať. Prvý bod ministra zdravotníctva je tlač 1465 o ochrane, podpore a rozvoji verejného zdravia. Ďalší bod 1355, tlač 1355 o záchrannej zdravotnej službe, ďalší 1436 to bude zákon ministerstva financií, čiže opäť predseda vlády, respektíve minister zahraničných vecí. To je zákon o cenných papieroch a investičných službách. Potom zdôvodnenie výšky hrubého dlhu a návrh opatrení, tlač 1427. Potom by mala ísť ministerka kultúry s návrhom na vyslovenie súhlasu so Štatútom Medzinárodného centra pre registráciu seriálových publikácií. A potom asi budeme hlasovať. (Prestávka.)
Jurinová, Erika, podpredsedníčka NR SR (2015-09-23):
Ďakujem pekne, pán overovateľ. Konštatujem, teda, že Národná rada zvolila Eduarda Barányiho za predsedu Štátnej komisie pre voľby a kontrolu financovania politických strán. Nasleduje druhé čítanie o vládnom návrhu zákona o pôsobnosti pre oblasť prístupu ku genetickým zdrojom a využívania prínosov vyplývajúcich z ich používania . Vládny návrh zákona má parlamentnú tlač 1584, spoločná správa výborov má tlač 1584a. Dávam slovo pánovi ministrovi Jahnátkovi, aby návrh zákona uviedol.
Glváč, Martin, podpredseda NR SR (2019-06-20):
(Zaznievanie gongu.) Dobré ráno, páni poslanci. Pani poslankyňa? Nie. Každého osobne by som mohol privítať, ale nebudem zdržovať. Otváram tretí rokovací deň 46. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Jakab a na zahraničnej pracovnej ceste sú poslanci Peter Marček a Veronika Remišová. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov . Vládny návrh zákona je pod tlačou 1507, návrh na jeho pridelenie na prerokovanie výborom je v rozhodnutí č. 1598. Po zdravotnej cigaretke je tu aj pán minister, ktorého vítam. A nech sa páči, pán minister, uveďte vládny návrh zákona.
Kučera, Karol, poslanec NR SR (2020-09-22):
Ďakujem. Vážený pán predsedajúci, kolegyne, kolegovia, v súlade s § 73 zákona o rokovacom poriadku som bol určený za spravodajcu k návrhu uvedeného zákona, tlač 222... 3, 223. Predpo... predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Brocka, Július, poslanec NR SR (2015-04-24):
Ja si myslím, že tá prestávka v našom rokovaní je úplne namieste. A vy, pán Martvoň, ju potrebuje ako prvý. Prosím vás, napriek tomu, že vaše vystúpenie začalo, ten príspevok bol v úvode veľmi tupý, tak dovolím si povedať, že vy ste sa pričinili o to, že z vážneho sme prešli do tragikomického až komického. A mne napadla tá známa scéna, určite si to pamätáte, je to klasika z československej kinematografie, z filmu „Marečku, podejte mi pero“, keď mistr Kroupa hovorí svojmu nekompetentnému kolegovi, a bolo to pri návšteve rumunskej delegácie v tej firme, kde tlmočník to prekladá a hovorí: „Metelesku blesku, Hujere. Mlčte a jdete si po svým!“ (Smiech v sále.) Proste, naozaj, veď pozrite sa, všetci kolegovia zo SMER-u už vedia, že v tejto chvíli sa patrí mlčať. Naozaj, aj my by sme už chceli mlčať z opozície, ale nebyť vášho kolegu Martvoňa, proste všetkým to je už jasné, len jemu nie.
Blanár, Juraj, podpredseda NR SR (2021-04-30):
Pán minister, na vaše vystúpenie evidujem štyri faktické poznámky. Ako prvý, pán poslanec Peter Kmec, nech sa páči.